CELEX: 32015R1555
Language: da
Date: 2015-05-28 00:00:00
Title: Kommissionens delegerede forordning (EU) 2015/1555 af 28. maj 2015 om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder for offentliggørelse af oplysninger vedrørende institutters overholdelse af kravet om en kontracyklisk kapitalbuffer i overensstemmelse med artikel 440 (EØS-relevant tekst)

19.9.2015   
            
            
               DA
            
            
               Den Europæiske Unions Tidende
            
            
               L 244/1
            
         KOMMISSIONENS DELEGEREDE FORORDNING (EU) 2015/1555
   af 28. maj 2015
   om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder for offentliggørelse af oplysninger vedrørende institutters overholdelse af kravet om en kontracyklisk kapitalbuffer i overensstemmelse med artikel 440
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 440, stk. 2, og
   ud fra følgende betragtninger:
   
               (1)
            
            
               Som fastsat i artikel 130, stk. 1, i Europa-Parlamentets og Rådets direktiv 2013/36/EU (2) er medlemsstaterne forpligtet til at pålægge institutter at opretholde en institutspecifik kontracyklisk kapitalbuffer.
            
         
               (2)
            
            
               Med henblik på at sikre gennemsigtighed og sammenlignelighed mellem institutter kræves det i forordning (EU) nr. 575/2013, at institutter offentliggør nøgleelementerne i beregningen af deres kontracykliske kapitalbuffer, herunder den geografiske fordeling af de relevante krediteksponeringer og den endelige størrelse af deres institutspecifikke kontracykliske kapitalbuffer.
            
         
               (3)
            
            
               Som fastsat i artikel 130, stk. 1, i direktiv 2013/36/EU beregnes en institutspecifik kontracyklisk buffer som produktet af instituttets samlede risikoeksponeringsbeløb i overensstemmelse med artikel 92, stk. 3, i forordning (EU) nr. 575/2013 og den institutspecifikke kontracykliske buffersats.
            
         
               (4)
            
            
               Som fastsat i artikel 140, stk. 1, i direktiv 2013/36/EU består en institutspecifik kontracyklisk kapitalbuffersats af det vejede gennemsnit af de kontracykliske buffersatser, der gælder i de lande, hvor instituttets relevante krediteksponeringer er beliggende. Fordelingen efter land af relevante krediteksponeringer bør offentliggøres i et standardformat i overensstemmelse med de bestemmelser, der er fastsat i Kommissionens delegerede forordning (EU) nr. 1152/2014 (3). Med henblik på at opfylde kravene i artikel 440, stk. 1, litra a), i forordning (EU) nr. 575/2013, som ikke fastsætter en mindste buffersats, bør den geografiske opdeling af de relevante krediteksponeringer offentliggøres, selv når den gældende kontracykliske kapitalbuffersats for et land er nul.
            
         
               (5)
            
            
               Med henblik på beregning af størrelsen af den institutspecifikke kontracykliske kapitalbuffer bør de vægte, der anvendes på de kontracykliske kapitalbuffersatser stå i rimeligt forhold til det samlede kapitalgrundlagskrav for kreditrisici, som vedrører de relevante krediteksponeringer i hver medlemsstat og hvert tredjeland, hvor instituttet har eksponeringer. Derfor bør institutter offentliggøre kapitalgrundlagskrav for alle relevante krediteksponeringer.
            
         
               (6)
            
            
               Som fastsat i artikel 433 i forordning (EU) nr. 575/2013 foretager institutterne deres offentliggørelse i forbindelse med krav til den kontracykliske buffer mindst en gang om året og på samme dato som offentliggørelsen af årsregnskabet. Da den kontracykliske kapitalbuffersats i overensstemmelse med artikel 136, stk. 7, i direktiv 2013/36/EU fastsættes af de udpegede myndigheder hvert kvartal, bør offentliggørelsen af oplysninger om institutternes overholdelse af kravet om en institutspecifik kontracyklisk kapitalbuffer henvise til oplysningerne om den kontracykliske kapitalbuffersats fra det senest tilgængelige kvartal. Offentliggørelse af oplysninger vedrørende den kontracykliske kapitalbuffer bør baseres på de kontracykliske kapitalbuffersatser, der gælder på tidspunktet for beregningen af den institutspecifikke kontracykliske kapitalbuffer, som oplysningerne vedrører.
            
         
               (7)
            
            
               I medfør af artikel 6, stk. 1, sammenholdt med artikel 440, stk. 1, i forordning (EU) nr. 575/2013, bør institutter offentliggøre oplysninger vedrørende den kontracykliske kapitalbuffer på individuelt grundlag. Et institut, der enten er et moderselskab eller et datterselskab, og et institut, der indgår i konsolideringen i henhold til artikel 18 i forordning (EU) nr. 575/2013, bør ikke være forpligtet til at overholde de offentliggørelseskrav, der er fastsat i ottende del i nævnte forordning, på individuelt grundlag, jf. artikel 6, stk. 3, i samme forordning. Moderinstitutter i EU og institutter kontrolleret af et finansielt moderholdingselskab i EU eller et blandet finansielt moderholdingselskab i EU bør offentliggøre disse oplysninger på et konsolideret grundlag, mens større datterselskaber af moderinstitutter i EU eller et finansielt moderholdingselskab i EU eller et blandet finansielt moderholdingselskab i EU og de datterselskaber, der har væsentlig betydning for deres lokale markeder, bør offentliggøre disse oplysninger på individuelt eller delkonsolideret grundlag som fastsat i artikel 13 forordning (EU) nr. 575/2013.
            
         
               (8)
            
            
               Kravet om at opretholde en institutspecifik kontracyklisk kapitalbuffer, der er fastsat i artikel 130 i direktiv 2013/36/EU, vil finde anvendelse og blive indfaset fra den 1. januar 2016, medmindre medlemsstaterne fastsætter en kortere overgangsperiode i henhold til direktivets artikel 160, stk. 6. For at sikre, at institutter har tilstrækkelig tid til at forberede offentliggørelsen af oplysninger, bør denne forordning anvendes fra den 1. januar 2016.
            
         
               (9)
            
            
               Denne forordning er baseret på det udkast til reguleringsmæssige tekniske standarder, som den europæiske tilsynsmyndighed (Den Europæiske Banktilsynsmyndighed) har fremsendt til Europa-Kommissionen.
            
         
               (10)
            
            
               Den Europæiske Banktilsynsmyndighed har afholdt åbne offentlige høringer om det udkast til reguleringsmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for banker, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 (4) —
            
         VEDTAGET DENNE FORORDNING:
   Artikel 1
   Genstand
   I henhold til artikel 440 i forordning (EU) nr. 575/2013 specificerer denne forordning offentliggørelseskravene for institutter i forbindelse med deres overholdelse af kravet om en kontracyklisk kapitalbuffer som omhandlet i afsnit VII, kapitel 4, i direktiv 2013/36/EU.
   Artikel 2
   Offentliggørelse af den geografiske fordeling af krediteksponeringer
   Den geografiske fordeling af et instituts krediteksponeringer, som er relevante for beregningen af dets kontracykliske buffer, der er omhandlet i artikel 440, stk. 1, litra a), i forordning (EU) nr. 575/2013, skal offentliggøres i det standardformat, som er fastsat i tabel 1 i bilag I i overensstemmelse med forskrifterne i del I og II i bilag II og med de bestemmelser, der er fastsat i den delegerede forordning (EU) nr. 1152/2014.
   Artikel 3
   Offentliggørelse af størrelsen af den institutspecifikke kontracykliske kapitalbuffer
   Størrelsen af et instituts kontracykliske buffer, der er omhandlet i artikel 440, stk. 1, litra b), i forordning (EU) nr. 575/2013, skal offentliggøres i det standardformat, som er fastsat i tabel 2 i bilag I i overensstemmelse med forskrifterne i del I og III i bilag II.
   Artikel 4
   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. maj 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 27.6.2013, s. 1.
   
      (2)  Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT L 176 af 27.6.2013, s. 338).
   
      (3)  Kommissionens delegerede forordning (EU) nr. 1152/2014 af 4. juni 2014 om supplerende regler til Europa-Parlamentets og Rådets direktiv 2013/36/EU for så vidt angår reguleringsmæssige tekniske standarder vedrørende identifikationen af den geografiske beliggenhed af de relevante krediteksponeringer med henblik på beregning af institutspecifikke kontracykliske kapitalbuffersatser (EUT L 309 af 30.10.2014, s. 5).
   
      (4)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).
   
      BILAG I
      
         STANDARDFORMAT FOR OFFENTLIGGØRELSE AF OPLYSNINGER VEDRØRENDE INSTITUTTERS OVERHOLDELSE AF KRAVET OM EN KONTRACYKLISK KAPITALBUFFER
      
      
         Tabel 1
      
      
         Geografisk fordeling af krediteksponeringer, der er relevante for beregningen af den kontracykliske kapitalbuffer
      
      
                  Række
               
               
                   
               
               
                  Generelle krediteksponeringer
               
               
                  Eksponering i handelsbeholdningen
               
               
                  Securitiseringseksponering
               
               
                  Kapitalgrundlagskrav
               
               
                  Vægte for kapitalgrundlagskrav
               
               
                  Kontracyklisk kapitalbuffersats
               
            
                  Eksponeringsværdi for SA
               
               
                  Eksponeringsværdi for IRB
               
               
                  Summen af lange og korte positioner i handelsbeholdningen
               
               
                  Værdien af eksponeringer i handelsbeholdningen for interne modeller
               
               
                  Eksponeringsværdi for SA
               
               
                  Eksponeringsværdi for IRB
               
               
                  Heraf: generelle krediteksponeringer
               
               
                  Heraf: eksponeringer i handelsbeholdningen
               
               
                  Heraf: securitiseringseksponeringer
               
               
                  I alt
               
            
                   
               
               
                   
               
               
                  010
               
               
                  020
               
               
                  030
               
               
                  040
               
               
                  050
               
               
                  060
               
               
                  070
               
               
                  080
               
               
                  090
               
               
                  100
               
               
                  110
               
               
                  120
               
            
                  010
               
               
                  Opdeling efter land
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  Land: 001
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  002
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  …
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  NNN
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  020
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
         Tabel 2
      
      
         Størrelsen af den institutspecifikke kontracykliske kapitalbuffer
      
      
                  Række
               
               
                   
               
               
                  Kolonne
               
            
                   
               
               
                   
               
               
                  010
               
            
                  010
               
               
                  Samlet risikoeksponeringsbeløb
               
               
                   
               
            
                  020
               
               
                  Institutspecifik kontracyklisk kapitalbuffersats
               
               
                   
               
            
                  030
               
               
                  Krav til den institutspecifikke kontracykliske kapitalbuffer
               
               
                   
               
            
   
      BILAG II
      
         INSTRUKSER OM OFFENTLIGGØRELSE OG STANDARDFORMATER
      
      DEL I
      
         GENERELLE INSTRUKSER
      
      
         Referencedata
      
      
               
                  (1)
               
               
                  I feltet »Anvendelsesniveau« angiver institutterne det anvendelsesniveau, der ligger til grund for oplysningerne i tabel 1 og 2. Ved udfyldelsen af dette felt vælger institutterne en af følgende kategorier i overensstemmelse med artikel 6 og 13 i forordning (EU) nr. 575/2013:
                  
                              a)
                           
                           
                              Konsolideret
                           
                        
                              b)
                           
                           
                              Individuel
                           
                        
                              c)
                           
                           
                              Delkonsolideret.
                           
                        
            
               
                  (2)
               
               
                  For offentliggørelse på individuelt grundlag, jf. første del, afsnit II, i forordning (EU) nr. 575/2013, udfylder institutter tabel 1 og 2 i disse instrukser på individuelt grundlag, jf. første del, afsnit II, kapitel 1, i forordning (EU) nr. 575/2013.
               
            
               
                  (3)
               
               
                  For offentliggørelse på konsolideret eller delkonsolideret grundlag, jf. første del, afsnit II, i forordning (EU) nr. 575/2013, udfylder institutter tabel 1 og 2 i disse instrukser på konsolideret grundlag, jf. første del, afsnit II, kapitel 2, i forordning (EU) nr. 575/2013.
               
            DEL II
      
         INSTRUKSER FOR STANDARDFORMAT 1
      
      
         Tabel 1
      
      
         Geografisk fordeling af krediteksponeringer, der er relevante for beregningen af den kontracykliske kapitalbuffer
      
      Anvendelsesområdet for tabel 1 er begrænset til krediteksponeringer, der er relevante for beregningen af den kontracykliske kapitalbuffer i overensstemmelse med artikel 140, stk. 4, i direktiv 2013/36/EU.
      
                  Henvisninger til retsakter og instrukser
               
            
                  Række
               
               
                  Forklaring
               
            
                  010-01X
               
               
                  
                     Opdeling af de relevante krediteksponeringer efter land
                  
                  Liste over lande, hvori instituttet har krediteksponeringer, som er relevante for beregningen af den institutspecifikke kontracykliske kapitalbuffer i overensstemmelse med delegeret forordning (EU) nr. 1152/2014.
                  Antallet af rækker kan variere alt afhængigt af antallet af lande, hvor instituttet har de krediteksponeringer, der er relevante for beregningen af den kontracykliske buffer.
                  I overensstemmelse med delegeret forordning (EU) nr. 1152/2014 kan instituttet vælge at henføre disse eksponeringer til sit hjemland, hvis dets eksponeringer i handelsbeholdningen eller udenlandske krediteksponeringer udgør mindre end 2 % af dets samlede risikovægtede eksponeringer. Hvis de eksponeringer, som offentliggøres for instituttets hjemland, omfatter eksponeringer fra andre lande, bør disse være klart udpeget i en note eller en fodnote til offentliggørelsestabellen.
               
            
                  020
               
               
                  
                     I alt
                  
                  Værdien som beskrevet i henhold til forklaringen for kolonne 010 til 120 i denne tabel.
               
            
         
      
                  Henvisninger til retsakter og instrukser
               
            
                  Kolonne
               
               
                  Forklaring
               
            
                  010
               
               
                  
                     Eksponeringsværdi af generelle krediteksponeringer for SA
                  
                  Eksponeringsværdien af relevante krediteksponeringer defineret i overensstemmelse med artikel 140, stk. 4, litra a), i direktiv 2013/36/EU og fastsat i overensstemmelse med artikel 111 forordning (EU) nr. 575/2013.
                  Den geografiske opdeling foretages i overensstemmelse med delegeret forordning (EU) nr. 1152/2014.
                  Række 020 (i alt): Summen af alle relevante krediteksponeringer defineret i overensstemmelse med artikel 140, stk. 4, litra a), i direktiv 2013/36/EU og fastsat i overensstemmelse med artikel 111 forordning (EU) nr. 575/2013.
               
            
                  020
               
               
                  
                     Eksponeringsværdi af generelle krediteksponeringer for IRB
                  
                  Eksponeringsværdien af relevante krediteksponeringer defineret i overensstemmelse med artikel 40, stk. 4, litra a), i direktiv 2013/36/EU og fastsat i overensstemmelse med artikel 166 forordning (EU) nr. 575/2013.
                  Den geografiske opdeling foretages i overensstemmelse med EBA/RTS/2013/15.
                  Række 020 (i alt): Summen af alle relevante krediteksponeringer defineret i overensstemmelse med artikel 140, stk. 4, litra a), i direktiv 2013/36/EU og fastsat i overensstemmelse med artikel 166 forordning (EU) nr. 575/2013.
               
            
                  030
               
               
                  
                     Summen af lange og korte positioner for eksponeringer i handelsbeholdningen
                  
                  Summen af lange og korte positioner for relevante krediteksponeringer defineret i overensstemmelse med artikel 140, stk. 4, litra b), i direktiv 2013/36/EU og beregnet som summen af lange og korte positioner fastsat i overensstemmelse med artikel 327 forordning (EU) nr. 575/2013.
                  Den geografiske opdeling foretages i overensstemmelse med delegeret forordning (EU) nr. 1152/2014.
                  Række 020 (i alt): Summen af alle lange og korte positioner for relevante krediteksponeringer defineret i overensstemmelse med artikel 140, stk. 4, litra b), i direktiv 2013/36/EU og beregnet som summen af lange og korte positioner fastsat i overensstemmelse med artikel 327 forordning (EU) nr. 575/2013.
               
            
                  040
               
               
                  
                     Værdien af eksponeringer i handelsbeholdningen for interne modeller
                  
                  Summen af følgende:
                  
                              —
                           
                           
                              Dagsværdien af spotpositioner, som repræsenterer relevante krediteksponeringer defineret i artikel 140, stk. 4, litra b), i direktiv 2013/36/EU og fastsat i overensstemmelse med artikel 104 i forordning (EU) nr. 575/2013.
                           
                        
                              —
                           
                           
                              Fiktiv værdi af derivater, som repræsenterer relevante krediteksponeringer som defineret i henhold til artikel 140, stk. 4, litra b), i direktiv 2013/36/EU.
                           
                        Den geografiske opdeling foretages i overensstemmelse med delegeret forordning (EU) nr. 1152/2014.
                  Række 020 (i alt): Summen af dagsværdien af alle spotpositioner, som repræsenterer relevante krediteksponeringer som defineret i artikel 140, stk. 4, litra b), i direktiv 2013/36/EU og fastsat i overensstemmelse med artikel 104 i forordning (EU) nr. 575/2013, og den nominelle værdi af alle derivater, som repræsenterer relevante krediteksponeringer som defineret i overensstemmelse med artikel 140, stk. 4, litra b), i direktiv 2013/36/EU.
               
            
                  050
               
               
                  
                     Eksponeringsværdi af securitiseringseksponeringer for SA
                  
                  Eksponeringsværdien af relevante krediteksponeringer defineret i overensstemmelse med artikel 140, stk. 4, litra c), i direktiv 2013/36/EU og fastsat i overensstemmelse med artikel 246, stk. 1, litra a) og c), i forordning (EU) nr. 575/2013.
                  Den geografiske opdeling foretages i overensstemmelse med delegeret forordning (EU) nr. 1152/2014.
                  Række 020 (i alt): Summen af alle relevante krediteksponeringer defineret i overensstemmelse med artikel 140, stk. 4, litra c), i direktiv 2013/36/EU og fastsat i overensstemmelse med artikel 246, stk. 1, litra a) og c), i forordning (EU) nr. 575/2013.
               
            
                  060
               
               
                  
                     Eksponeringsværdi af securitiseringseksponeringer for IRB
                  
                  Eksponeringsværdien af relevante krediteksponeringer defineret i overensstemmelse med artikel 140, stk. 4, litra c), i direktiv 2013/36/EU og fastsat i overensstemmelse med artikel 246, stk. 1, litra b) og d), i forordning (EU) nr. 575/2013.
                  Den geografiske opdeling foretages i overensstemmelse med delegeret forordning (EU) nr. 1152/2014.
                  Række 020 (i alt): Summen af alle relevante krediteksponeringer defineret i overensstemmelse med artikel 140, stk. 4, litra c), i direktiv 2013/36/EU og fastsat i overensstemmelse med artikel 246, stk. 1, litra b) og d), i forordning (EU) nr. 575/2013.
               
            
                  070
               
               
                  
                     Kapitalgrundlagskrav: generelle krediteksponeringer
                  
                  Kapitalgrundlagskrav for alle relevante krediteksponeringer i det pågældende land defineret i overensstemmelse med artikel 140, stk. 4, litra a), i direktiv 2013/36/EU og fastsat i overensstemmelse med tredje del, afsnit II, i forordning (EU) nr. 575/2013.
                  Række 020 (i alt): Summen af alle kapitalgrundlagskrav for relevante krediteksponeringer defineret i overensstemmelse med artikel 140, stk. 4, litra a), i direktiv 2013/36/EU og fastsat i overensstemmelse med tredje del, afsnit II, i forordning (EU) nr. 575/2013.
               
            
                  080
               
               
                  
                     Kapitalgrundlagskrav: eksponeringer i handelsbeholdningen
                  
                  Kapitalgrundlagskrav for alle relevante krediteksponeringer i det pågældende land defineret i overensstemmelse med artikel 140, stk. 4, litra b), i direktiv 2013/36/EU og fastsat i overensstemmelse med tredje del, afsnit II, kapitel 2, i forordning (EU) nr. 575/2013 for specifik risiko eller i overensstemmelse med tredje del, afsnit IV, kapitel 5, i forordning (EU) nr. 575/2013 for forøgede misligholdelses- og migreringsrisici.
                  Række 020 (i alt): Summen af alle kapitalgrundlagskrav for relevante krediteksponeringer defineret i overensstemmelse med artikel 140, stk. 4, litra b), i direktiv 2013/36/EU og fastsat i overensstemmelse med tredje del, afsnit IV, kapitel 2, i forordning (EU) nr. 575/2013 for specifik risiko eller i overensstemmelse med tredje del, afsnit IV, kapitel 5, i forordning (EU) nr. 575/2013 for forøgede misligholdelses- og migreringsrisici.
               
            
                  090
               
               
                  
                     Kapitalgrundlagskrav: securitiseringseksponeringer
                  
                  Kapitalgrundlagskrav for relevante krediteksponeringer i det pågældende land defineret i overensstemmelse med artikel 140, stk. 4, litra c), i direktiv 2013/36/EU og fastsat i overensstemmelse med tredje del, afsnit II, kapitel 5, i forordning (EU) nr. 575/2013.
                  Række 020 (i alt): Summen af alle kapitalgrundlagskrav for relevante krediteksponeringer defineret i overensstemmelse med artikel 140, stk. 4, litra c), i direktiv 2013/36/EU og fastsat i overensstemmelse med tredje del, afsnit II, kapitel 5, i forordning (EU) nr. 575/2013.
               
            
                  100
               
               
                  
                     Kapitalgrundlagskrav — i alt
                  
                  Summen af kolonne 070, 080 og 090.
                  Række 020 (i alt): Summen af alle kapitalgrundlagskrav for relevante krediteksponeringer defineret i overensstemmelse med artikel 140, stk. 4, i direktiv 2013/36/EU.
               
            
                  110
               
               
                  
                     Vægte for kapitalgrundlagskrav
                  
                  Den vægt, som tildeles den kontracykliske buffersats i hvert land, beregnet som det samlede kapitalgrundlagskrav, som vedrører de relevante krediteksponeringer i det pågældende land (række 01X, kolonne 100), og divideret med det samlede kapitalgrundlagskrav, som vedrører alle krediteksponeringer, der er relevante for beregningen af den kontracykliske buffer i overensstemmelse med artikel 140, stk. 4, i direktiv 2013/36/EU (række 020, kolonne 100).
                  Denne værdi anføres i absolutte tal med 2 decimaler.
               
            
                  120
               
               
                  
                     Kontracyklisk kapitalbuffersats
                  
                  Den kontracykliske buffersats, der finder anvendelse i det pågældende land og er fastsat i overensstemmelse med artikel 136-139 i direktiv 2013/36/EU. Denne kolonne omfatter ikke kontracykliske kapitalbuffersatser, der er fastsat, men endnu ikke finder anvendelse på tidspunktet for beregning af den institutspecifikke kontracykliske kapitalbuffer, som oplysningerne vedrører.
                  Denne værdi er anført som en procentdel med samme antal decimaler som fastsat i overensstemmelse med artikel 136-139 i direktiv 2013/36/EU.
               
            DEL III
      
         INSTRUKSER FOR STANDARDFORMAT 2
      
      
         Tabel 2
      
      
         Størrelsen af den institutspecifikke kontracykliske kapitalbuffer
      
      Institutter anvender instrukserne i dette afsnit, når de udfylder tabel 2 Størrelsen af den institutspecifikke kontracykliske kapitalbuffer.
      
                  Henvisninger til retsakter og instrukser
               
            
                  Række
               
               
                  Forklaring
               
            
                  010
               
               
                  
                     Samlet risikoeksponeringsbeløb
                  
                  Det samlede risikoeksponeringsbeløb beregnet i overensstemmelse med artikel 92, stk. 3, i forordning (EU) nr. 575/2013.
               
            
                  020
               
               
                  
                     Institutspecifik kontracyklisk kapitalbuffersats
                  
                  Institutspecifik kontracyklisk kapitalbuffersats fastsat i overensstemmelse med artikel 140, stk. 1, i direktiv 2013/36/EU.
                  Den institutspecifikke kontracykliske kapitalbuffersats beregnes som det vejede gennemsnit af de kontracykliske kapitalbuffersatser, der gælder i de lande, hvor instituttets relevante krediteksponeringer er beliggende, og indberettes i række 010 til 01X i kolonne 120 i tabel 1.
                  Den vægt, som tildeles den kontracykliske buffersats i hvert land, er den andel af kapitalgrundlagskravene i de samlede kapitalgrundlagskrav, der vedrører relevante krediteksponeringer på det pågældende område, og anføres i tabel 1, kolonne 110.
                  Denne værdi anføres som en procentdel med 2 decimaler.
               
            
                  030
               
               
                  
                     Krav til den institutspecifikke kontracykliske kapitalbuffer
                  
                  Krav til den institutspecifikke kontracykliske kapitalbuffer beregnet som den institutspecifikke kontracykliske buffersats, som indberettet i række 020 i denne tabel, og anvendt på det samlede risikoeksponeringsbeløb som indberettet i række 010 i denne tabel.
               
            
         
      
                  Henvisninger til retsakter og instrukser
               
            
                  Kolonne
               
               
                  Forklaring
               
            
                  010
               
               
                  Værdien som beskrevet i henhold til forklaringen for række 010 til 030 i denne tabel.